钦定古今图书集成/明伦汇编/氏族典/第327卷 > 《廖用贤尚友录》 > 刘贾
## 钦定古今图书集成/明伦汇编/氏族典/第327卷 > 《廖用贤尚友录》 > 刘贾

按《汉书·荆王刘贾传》，“贾高帝从父兄也。汉元年，贾为
将军，定塞地，从东击项籍。汉王使将二万人入楚地，
烧其积聚。汉王追项籍至固陵，贾使人招楚大司马
周殷。周殷反楚，举九江迎英布兵，皆会陔下，诛项籍。
贾既有功，而高祖子弱，昆弟少，欲王同姓以填天下，
乃立贾为荆王。立六年而黥布反，贾为所杀。”